นายกไฟเขียวแก้กฎหมายหยุดโขกดอกเบี้ยหนี้ค้าง
ครม. ไฟเขียวแก้กฎหมายหยุดโขกดอกเบี้ยหนี้ค้าง ช่วยลดภาระประชาชน
9 มี.ค. 2564

พล.อ.ประยุทธ์ จันทร์โอชา นายกรัฐมนตรี และ รมว.กลาโหม เปิดเผยว่า ที่ประชุม คณะรัฐมนตรี (ครม.) เห็นชอบแก้ พ.ร.บ. ประมวลกฎหมายแพ่งและพาณิชย์ ที่ใช้มา 95 ปี เพื่อลดภาระประชาชน กรณีที่ถูกฟ้องหนี้ที่ค้างอยู่ ซึ่งกฎหมายเดิมให้คิดดอกเบี้ยได้ 7.5% ต่อปี เป็น ไม่ให้กำหนดอัตรา แต่ให้เรียกเก็บอัตราดอกเบี้ยได้ไม่เกิน 3% ต่อปี เท่านั้น
กรณี ผิดชำระหนี้ของเก่าจากเดิมให้เรียกดอกเบี้ยได้ 7.5% ต่อปี เป็นไม่เกิน 5% ต่อปี
"ทำให้ประชาชนมีโอกาสชำระหนี้ได้ ไม่เช่นนั้นดอกเบี้ยก็ทบเงินต้นไปเรื่อยๆ กว่าจะไดข้อยุติ ซึ่งเรื่องนี้ต้องผ่านการพิจารณาของสภาอีกครั้ง ซึ่งเป็นกฎหมายที่ต้องแก้ไขให้สอดคล้องกับสภาพที่แท้จริง" พล.อ.ประยุทธ์ กล่าว